 **EÖTVÖS LORÁND TUDOMÁNYEGYETEM**

**EGYETEMI HALLGATÓI SZOCIÁLIS ÉS ÖSZTÖNDÍJBIZOTTSÁG**

**KELTETŐ**

**KÖZÉPISKOLÁSOKNAK SZÓLÓ HALLGATÓI PROGRAMOK TÁMOGATÁSA**

**PÁLYÁZATI KIÍRÁS**

A pályázat célja elsősorban olyan, hallgatók által szervezett tudományos vagy ismeretterjesztő rendezvények díjazása, melyek középiskolásoknak szólnak és céljuk, hogy a középiskolások pályaválasztását, tehetséggondozását elősegítsék. A rendezvények lehetnek egyszeriek vagy folyamatos megrendezésűek, így akár táborok, előadás-sorozatok, tehetséggondozó vagy versenyfelkészítő-szakkörök, valamint ismeretterjesztő alkalmak is, melyek közös eleme a tehetséggondozó és rekrutációs jelleg. A pályázat a szervezőket jutalmazza.

# Pályázni csak a 2020. szeptember 1. és 2021. szeptember 1. között megrendezett programokkal

**lehet!**

Figyelem: Ugyanazon rendezvényre vonatkozó pályázat a Tudományos és Tehetséggondozó Bizottság által kiírt pályázatok közül csak egyen bírálható el, a többszörös benyújtás az összes pályázat tekintetében automatikus kizárást von maga után!

1. **A PÁLYÁZÓK KÖRE:**

Olyan rendezvények pályázhatnak, melyek szervezőinek legalább fele az ELTE polgára.

# A bírálat szempontjai és a pontozás SORÁN vizsgált tényezők:

1. **Tehetséggondozási, pályaorientációs funkciók (max. 35 pont, mely a kategória részpontjaiból adódik össze)**
	* Bevont középiskolások száma (max. 10 pont)
	* A program eredményei (jól dokumentált utánkövetés, statisztikák, minőségbiztosítás) (max. 10 pont)
	* Programok sokszínűsége, a rendezvény felépítése, interaktivitása (max. 15 pont)

# Tudományos-szakmai minőség (max. 30 pont, mely a kategória részpontjaiból adódik össze)

* + Tudományos fokozattal rendelkező előadók száma (max. 10 pont)
	+ Inter- és multidiszciplinaritás[[1]](#footnote-1) (max. 10 pont)
	+ A hallgatói előadók létszáma (max. 10 pont)

# Szervezettség (max. 15 pont, mely a kategória részpontjaiból adódik össze)

* + A rendezvénnyel kapcsolatos média megjelenések száma (max. 5 pont)
	+ A hallgatói szervezők létszáma (max. 10 pont)

# A pályázatnak tartalmaznia kell:

* + A rendezvényről szóló részletes beszámolót (különös tekintettel a következőkre: a rendezvény ideje, helye, az előadók és a résztvevő középiskolások száma, részletes

programbontás, a meghívott vendégek, előadók neve és tudományos fokozata)

* + Egy minimum 1, maximum 3 oldalas kivonatot („absztraktot”) a rendezvény és az elhangzott előadások tematikájáról, a rendezvény céljáról és az elért eredményeiről
	+ A főszervező(k) és szervezők nevét, végzett tevékenységük rövid bemutatását
	+ A pályázó Neptun kódját, képzés kódját, tevékenységének részletes bemutatását
	+ A rendezvény hirdetési felületei (például plakát, szórólap, honlapcím)
	+ A rendezvényről, a rendezvényhez köthetően megjelent kiadványok
	+ Sajtócikkek, beszámolók, videók, interjúk a rendezvénnyel kapcsolatban
	+ Az elért eredményeket igazoló tesztek, statisztikák, minőségbiztosítás kiértékelései (pl.felvételi- illetve versenyeredmények, tudásfelmérő tesztek stb.)
1. **A PÁLYÁZAT LEADÁSA**

# A pályázat benyújtásának helye

A pályázatokat a **Neptun – Ügyintézés menü – Kérvények** menüpontban lehet leadni.

# A pályázat benyújtásának ideje

Leadási időszak: 2021. november 25. 8.00 – 2021. december 1., 16.00

A hiánypótlás vége: 2021. december 7. 16.00

1. **A PÁLYÁZAT DÍJAZÁSA, EREDMÉNYHIRDETÉSE**

A pályázat eredményhirdetése 2021. december végén várható. A pályázatok bírálása az ELTE HÖK Tudományos és Tehetséggondozási Bizottságának együttműködésével történik, a pályázati kiírásban foglalt bírálati rend és szempontrendszer szerint.

1. **DÍJAZÁS:**
	* az első helyezett 100.000 forintos,
	* a második helyezett 75.000 forintos,
	* a harmadik helyezett 50.000 forintos jutalomban részesül

A pályázattal kapcsolatos tudnivalókról érdeklődni lehet a tudomany@ehok.elte.hu e-mail címen.

1. Inter- és/vagy multidiszciplinárisnak az a rendezvény minősül, mely egy adott tudományterületen belül több részterületet vonultat fel, vagy több tudományterületet foglal magába, vagy adott témakört egyszerre több tudományterületi megközelítésből tárgyal. [↑](#footnote-ref-1)